LIETUVOS KARIUOMENĖS 
VYTAUTO DIDŽIOJO JĖGERIŲ BATALIONAS

kvietimas dalyvauti kainų apklausoje

VIEŠOJO PIRKIMO, ATLIEKAMO GYNYBOS IR SAUGUMO SRITYJE,
MAŽOS VERTĖS KAINŲ APKLAUSOS SĄLYGOS 
DĖL 12 KAL. ŠOVINIŲ LYGIAVAMZDŽIAMS GINKLAMS PIRKIMO

1. Bendroji dalis:

1.1. Perkančioji organizacija – Lietuvos kariuomenės Vytauto Didžiojo jėgerių batalionas (toliau - Perkančioji organizacija) Vaidoto g. 209, Kaunas, LT-45393, telefonas (8~37) 30-77-82, el. p. sop.vdjb@mil.lt.

Kontaktinis asmuo – Eglė, tel. +370 706 76 246, el. p. egle.studinskaite@mil.lt
1.2. Pirkimas atliekamas vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymu (toliau – Įstatymas), kitais viešuosius pirkimus, atliekamus gynybos ir saugumo srityje, reglamentuojančiais teisės aktais, Lietuvos Respublikos civiliniu kodeksu (toliau – Civilinis kodeksas), Perkančiosios organizacijos patvirtintomis taisyklėmis, pirkimo dokumentais. 
1.3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų, pateikti pasiūlymai vertinami nešališkai ir konfidencialiai.
1.4   Pirkimas vykdomas Centrinėje viešųjų pirkimų informacinėje sistemoje (toliau – CVP IS).
2. Pirkimo objektas:
2.1. Pavadinimas: 12 kal. šoviniai lygiavamzdžiams ginklams (toliau – šoviniai)
2.2. Pirkimo arba pirkimo objekto apibūdinimas: Numatomos įsigyti Prekės reikalavimai (techninė specifikacija) pateikiami Nr. 1 priede
2.3. Pagrindinis BVPŽ kodas: 35331500-8
2.4. Prekių pristatymo vieta: Vaidoto g. 209, Kaunas, LT-45393
2.5. Prekių pristatymo terminas: iki 2026 m. gruodžio 1 d. (imtinai).
2.6. Maksimali sutarties suma yra – 30 000,00 Eur su PVM (trisdešimt tūkstančių Eur., 00 cnt.). (pagal 1 priede nurodytas komplektacijas)
2.7. Pirkimas neskaidomas į dalis.
3.Pasiūlymų rengimas, pateikimas, prekių tiekėjo kvalifikaciją pagrindžiantys dokumentai:
3.1. Tiekėjas gali pateikti tik vieną pasiūlymą.  
3.2. Pasiūlymas turi būti pateiktas pagal pridedamą priedą Nr.1 Pasiūlymo forma.
3.3. Pasiūlymas pateikiamas lietuvių kalba. 
3.5. Pasiūlymų pateikimo terminas ir laikas: 2026-10-15, 10.00 val.
3.6. Teikėjai pasiūlyme turi nurodyti, kokia pasiūlyme pateikta informacija yra konfidenciali, jei tokia yra. Pasiūlyme nurodyta prekių kaina, išskyrus jos sudedamąsias dalis, nėra laikoma konfidencialia informacija. Perkančioji organizacija gali kreiptis į tiekėją prašydama pagrįsti informacijos konfidencialumą. 
3.7. Kainos turi būti pateiktos Eurais su PVM mokesčiu. Į pateiktą kainą turi būti įskaityti visi mokesčiai ir papildomos išlaidos (tame tarpe ir išlaidos dėl SABIS pateikimo), tokios kaip transportavimo/pristatymo, draudimo, muitų bei kitos, kurios atsiranda vykdant pirkimo-pardavimo sutartį. 
3.8. pasiūlyme turi būti nurodytas jo galiojimo terminas. Pasiūlymas turi galioti ne trumpiau nei 30 dienų. Jei pasiūlyme nėra nurodytas jo galiojimo terminas, laikoma kad pasiūlymas galioja 30 dienų.
4. Tiekėjas, dalyvaujantis pirkime, turi atitikti šiuos kvalifikacinius reikalavimus:
Sąlygos, kurioms esant tiekėjo dalyvavimas pirkime galimas:
	Eil. Nr.
	Kvalifikacijos reikalavimai
	Kvalifikacijos reikalavimus patvirtinantys dokumentai

	4.1.
	Tiekėjo siūlomos prekės nekelia grėsmės nacionaliniam saugumui – vadovaujantis Lietuvos Respublikos viešųjų pirkimų, atliekamų gynybos ir saugumo srityje, įstatymo (toliau – GĮ) 40 straipsnio 9 dalies 1 punktu, prekių tiekėjas, jo subtiekėjas, ūkio subjektas, kurio pajėgumais remiamasi, ar gamintojas bei juos kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.
	Pateikti saugumo reikalavimų atitikties deklaracijos formą patvirtintą Viešųjų pirkimų tarnybos direktoriaus 2022 m. gruodžio 29 d. įsakymu Nr. 1S-233.

Priedas Nr. 3

	4.2.
	(Taikoma pirmu eilėje esančiam pasiūlymą pateikusiam tiekėjui)

Prekių tiekėjas, jo subtiekėjas, ūkio subjektas, kurio pajėgumais remiamasi, ar gamintojas bei juos kontroliuojantis asmuo nėra registruoti (jeigu gamintojas ar jį kontroliuojantis asmuo yra fizinis asmuo – nuolat gyvenantis ar turintis pilietybę) Viešųjų pirkimų įstatymo 92 straipsnio 14 dalyje numatytame sąraše nurodytose valstybėse ar teritorijose;


	Vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.
Priedas Nr.4.


5. Pasiūlymų vertinimas:
5.1. Pirkėjas neatmestus pasiūlymus vertins pagal ekonomiškai naudingiausią pasiūlymą ir taikys vienintelį kriterijų - kainą. 

5.2. Pasiūlymai, pateikti po pasiūlymų pateikimo termino, kuris nurodytas 3.5. punkte, nebus vertinami. 
5.3. Pasiūlymai atmetami:

5.3.1. jei tiekėjo pateikto pasiūlymo pirkimo objekto dalys neatitinka pirkimo sąlygose pateiktų reikalavimų;

5.3.2. jei tiekėjas nepateikia pasiūlymo pagal Priede Nr. 1 pridedamą pasiūlymo formą;
5.3.3. tiekėjui nepateikus formos, kurią nurodyta užpildyti 4.1. punkte;
5.3.4. jei tiekėjo pateiktos kainos pirkėjui yra nepriimtinos;

5.3.5. jei tiekėjas, perkančiosios organizacijos prašymu, tinkamai nepagrindžia neįprastai mažos kainos ar sąnaudų;
5.4. Nagrinėjant ir vertinant tiekėjų pateiktus pasiūlymus bei priimant sprendimą dėl geriausio pasiūlymo, tiekėjai nedalyvauja.
6. Laimėtojo paskelbimas ir sutarties pasirašymas:
6.1. Laimėjusiu pasiūlymas pripažįstamas pirkimų įstatymo, bei šios apklausos sąlygų nustatyta tvarka. 

6.2. Perkančioji organizacija iki sutarties sudarymo turi teisę nutraukti pirkimo procedūras.

6.3. Laimėjęs tiekėjas privalo pasirašyti pirkimo sutartį per perkančiosios organizacijos nurodytą terminą. 

6.4. Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį iki nurodyto laiko,atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju perkančioji organizacija siūlo sudaryti pirkimo sutartį tiekėjui, kurio pasiūlymas yra pirmas po tiekėjo, atsisakiusio sudaryti pirkimo sutartį.
6.5. Tiekėjas turi įvykdyti sąlygas atitinkančias žaliųjų viešųjų pirkimų tikslus – mažinti popieriaus naudojimą, transporto sukuriamas emisijas, pakuočių atliekų kiekį ir skatinti efektyvesnį išteklių panaudojimą:

6.5.1 Tiekėjas prekes pristato maršrutu, optimizuotu siekiant sumažinti kuro sąnaudas ir CO₂ emisijas. Pristatymas organizuojamas iš anksto suderintu laiku, siekiant išvengti pakartotinių atvykimų kai tai techniškai įmanoma.

6.5.2 Prekės pristatomos minimalioje, tik saugiam transportavimui būtinoje pakuotėje. Pakuotės turi būti pagamintos iš perdirbtų arba perdirbamų medžiagų.

6.5.3. Visi su sutarties vykdymu susiję dokumentai (sąskaitos, važtaraščiai, priėmimo–perdavimo aktai ir kita dokumentacija) teikiami tik elektroniniu formatu, išskyrus atvejus, kai teisės aktai nustato kitaip.

7. Svarbiausi sutarties duomenys:
Visi sutarties duomenys pateikiami pridedamame sutarties projekte. Tiekėjo iniciatyva pirkimo sutartis negali būti keičiama.
